
A krónikus rhinosinusitis fenotípusok és endotípusok hatása a posztoperatív ápolási folyamatokhoz

Bevezetés: A manuális profilú osztályokon az elektív műtétek előjegyzésénél körültekintően számolnak a műtői és orvosi erőforrások időbeli alakulásával, ugyanakkor az ápolási kapacitásokat korlátlannak tekintik. Ápolói tapasztalat, hogy azonos diagnózissal azonos műtéten szövődménymentesen átesett betegek posztoperatív ápolási igényeiben is jelentős eltérések mutatkozhatnak.
Cél: Vizsgálatunk célja egy olyan modell kidolgozása, amely alkalmas a sebészi szempontból homogén betegcsoportok eltérő ápolási igény szerinti preoperatív megelőző feltérképezésére.
Módszer: 2022.05.01 és 2022.09.30 közötti időszakban chronicus rhinosinusitis (CRS) miatt azonos ápolást indokló fődiagnózissal (J3220), azonos endoscopos rostaműtéten (FES) (52271) átesett betegek bevonásával retrospektív vizsgálatot végeztük. Vizsgáltuk a demográfiai adatokat, a preoperatív orvosi dokumentáció alapján kiválasztott betegcsoportokban vizsgáltuk, hogy van-e eltérés a szövődménymentes esetek ápolási igényében. Az igény felmérésére az ápolási dokumentáció és az ápolók megkérdezése alapján egy értékelő modellt állítottunk fel.
Eredmények: 72 beteg került be a vizsgálatba, 32 nő 40 férfi, kor átlag nők 44 év férfiak 45 év légúti allergiás 35 nem allergiás 37 chronicus rhinosinusutis polyposissal (CRSwNP) 32 chronicus rhinosinusitis polyposis nélkül (CRSsNP) 40 2-es típusú CRS 33 nem 2-es típusú CRS 39. A kiemelt 7 ápolási esemény megoszlása: fájdalom 46 AB adás 23 hányingerrel 27 orrvérzés 46 orrtampon 37 oxigén adása 6, beteg saját kezdeményezés 229
Következtetés: Eredményünk igazolta, hogy a korábban homogénnek tekintett betegcsoportok ápolási igényei eltérőek lehetnek. Ezért úgy véljük, hogy jövőben a manuális osztályokon az elektív beavatkozások időrendi előjegyzésében, a műtéti kapacitások és az orvosi erőforrások mellett, figyelembe kell majd venni a beteg perioperatív ápolási szükségleteit, a tervezésbe be kell vonni az ápolási szakembereket is.

